
                        GRAD ZAGREB

GRADSKA ČETVRT TREŠNJEVKA - SJEVER

                     Vijeće Mjesnog odbora 

                                Pongračevo

KLASA: 024-08/23-003/2409
URBROJ: 251-13-11-16/001-23-2
Zagreb, 11. prosinca 2023.



Z A P I S N I K
s  32. sjednice Vijeća Mjesnog odbora Pongračevo, održane 11. prosinca 2023. u 18.00 sati, u prostorijama Mjesnog odbora Pongračevo, Opatijski trg 10. 
Prisutni članovi Vijeća: Lana Belinić, Teodor Ostojić, Vedran Đidara, Mila Vlajo, Marijana Horvat, Oto Čaleta
Odsutni članovi vijeća: Bruno Orešković

Predsjednica Vijeća Mjesnog odbora Pongračevo Lana Belinić otvara sjednicu i pozdravlja sve prisutne. Utvrđuje da je na sjednici prisutno 6 članova od ukupno 7 članova Vijeća, te konstatira da su ispunjeni svi uvjeti za raspravljanje i odlučivanje.

Predsjednica daje na raspravu prijedlog zapisnika sa 31. sjednice. 

Predsjednica daje na glasovanje zapisnik s 31. sjednice koji je  prihvaćen JEDNOGLASNO.

Predsjednica predlaže sljedeći 

DNEVNI RED

1. Prijedlog Financijskog plana Mjesnog odbora Pongračevo za 2024. godinu
2. Prijedlog zaključka o stavljanju van snage Plana malih komunalnih akcija Mjesnog odbora Pongračevo za 2024. godinu
3. Prijedlog Plana malih komunalnih akcija Mjesnog odbora Pongračevo za 2024. godinu

4. Prijedlog zaključka o postavljanju zaštitnih stupića na zapadnom nogostupu Selske ceste kod raskrižja s Ulicom Matka Baštijana
5. Prijedlog zaključka o sanaciji udubljenja na nogostupu na platou Remiza kod kioska iNovina
6. Prijedlog zaključka o sadnji stabla u postojeću kazetu u Ulici Matka Baštijana kod raskrižja s Pazinskom ulicom

7. Prijedlog zaključka o postavljanju koševa za otpad i koševa za pseći otpad:

· Na uglu Ulice Višnje Stahuljak i Ulice Ivana Rabara

· Na uglu Ulice Sunčane Škrinjarić i Ulice Ivana Rabara
8. Pitanja, prijedlozi i obavijesti

koji je prihvaćen JEDNOGLASNO.

Ad 1. Prijedlog Financijskog plana Mjesnog odbora Pongračevo za 2024. godinu
Predsjednica informira prisutne o predmetu rasprave i odlučivanja. U raspravi sudjeluju svi članovi mjesnog odbora. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo

FINANCIJSKI PLAN

Mjesnog odbora Pongračevo
za 2024.

Članak 1.

Financijski plan Mjesnog odbora Pongračevo za 2024. (dalje u tekstu: Plan) sastoji se od:

PRIHODA:








74.940,00 €

RASHODA:








74.940,00 €

	Članak 2.

	Prihodi i rashodi iz članka 1. Plana su:

	A) PRIHODI

	KONTO
	NAZIV KONTA
	IZNOS

(€)

	PRIHODI MJESNOG ODBORA UKUPNO
	74.940,00

	6711
	PRIHODI ZA FINANCIRANJE RASHODA POSLOVANJA
	74.940,00

	B) RASHODI

	KONTO
	NAZIV KONTA
	IZNOS

(€)

	RASHODI MJESNOG ODBORA UKUPNO
	74.940,00

	Izvor 1.1. OPĆI PRIHODI I PRIMICI
	15.940,00

	3291
	NAKNADE ČLANOVIMA VIJEĆA MJESNOG ODBORA
	11.940,00

	3299
	OSTALI NESPOMENUTI RASHODI POSLOVANJA MJESNOG ODBORA
	4.000,00

	Izvor 4.1. PRIHOD OD KOMUNALNE NAKNADE
	59.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	59.000,00


Članak 3.

Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.

Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.

Ad 2. Prijedlog zaključka o stavljanju van snage Plana malih komunalnih akcija Mjesnog odbora Pongračevo za 2024. godinu
Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo 

Z A K LJ U Č A K

1. Vijeće Mjesnog odbora Pongračevo stavlja van snage Plan malih komunalnih akcija Mjesnog odbora Pongračevo za 2024., donesenog na 31. sjednici, 20. studenog 2023. Klasa: 024-08/23-003/2182 Urbroj: 251-13-11-16/002-23-4.

2. Ovaj Zaključak dostavlja se Vijeću Gradske četvrti Trešnjevka - sjever.
Ad 3. Prijedlog Plana malih komunalnih akcija Mjesnog odbora Pongračevo za 2024. godinu
Predsjednica informira prisutne o predmetu rasprave i odlučivanja. Otvara raspravu. U raspravi sudjeluju svi članovi vijeća. Predsjednica zaključuje raspravu. 

Vijeće Mjesnog odbora Pongračevo JEDNOGLASNO je donijelo 
Plan malih komunalnih akcija

Mjesnog odbora Pongračevo za 2024. godinu
1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Pongračevo, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 59.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.


5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Trešnjevka - sjever u 2024.

Ad 4. Prijedlog zaključka o postavljanju zaštitnih stupića na zapadnom nogostupu Selske ceste kod raskrižja s Ulicom Matka Baštijana

Predsjednica informira prisutne o predmetu rasprave i odlučivanja. U raspravi sudjeluju svi članovi mjesnog odbora. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo

Z A K L J U Č A K

1. Vijeće Mjesnog odbora Pongračevo traži postavljanje zaštitnih stupića na zapadnom nogostupu Selske ceste kod raskrižja s Ulicom Matka Baštijana.
2. Sastavni dio ovog Zaključka je obrazloženje.
3. Ovaj Zaključak dostavlja se Vijeću Gradske četvrti Trešnjevka – sjever.      

OBRAZLOŽENJE

Članovi Vijeća Mjesnog odbora Pongračevo smatraju da se radi o vrlo prometnoj Selskoj cesti gdje pješaci nisu u mogućnosti silaziti s kolnika kako bi zaobišli parkirana motorna vozila na nogostupu, te tražimo postavljanje zaštitnih stupića kako bi se onemogućilo parkiranje motornih vozila.

Ad 5. Prijedlog zaključka o sanaciji udubljenja na nogostupu na platou Remiza kod kioska iNovina

Predsjednica informira prisutne o predmetu rasprave i odlučivanja. U raspravi sudjeluju svi članovi mjesnog odbora. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo

Z A K L J U Č A K

1. Vijeće Mjesnog odbora Pongračevo traži sanaciju udubljenja na nogostupu na platou Remiza kod kioska iNovina.
2. Sastavni dio ovog Zaključka je obrazloženje.
3. Ovaj Zaključak dostavlja se Vijeću Gradske četvrti Trešnjevka – sjever.      

OBRAZLOŽENJE

Članovi Vijeća Mjesnog odbora Pongračevo smatraju da se radi o velikim udubljenjima na nogostupu koja se protežu preko gotovo cijelog nogostupa, te prilikom oborina nastaju lokve koje onemogućuju prolaz pješacima.

Ad 6. Prijedlog zaključka o sadnji stabla u postojeću kazetu u Ulici Matka Baštijana kod raskrižja s Pazinskom ulicom

Predsjednica informira prisutne o predmetu rasprave i odlučivanja. U raspravi sudjeluju svi članovi mjesnog odbora. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo

Z A K L J U Č A K

1. Vijeće Mjesnog odbora Pongračevo traži sadnju stabla u postojeću kazetu u Ulici Matka Baštijana kod raskrižja s Pazinskom ulicom, na lokaciji gdje je stablo bilo zasađeno.
2. Sastavni dio ovog Zaključka je obrazloženje.
3. Ovaj Zaključak dostavlja se Vijeću Gradske četvrti Trešnjevka – sjever.      

OBRAZLOŽENJE

Članovi Vijeća Mjesnog odbora Pongračevo smatraju da se radi o lokaciji gdje je bilo zasađeno stablo, međutim sada tamo raste samoniklo raslinje.

Ad 7. Prijedlog zaključka o postavljanju koševa za otpad i koševa za pseći otpad:

· Na uglu Ulice Višnje Stahuljak i Ulice Ivana Rabara

· Na uglu Ulice Sunčane Škrinjarić i Ulice Ivana Rabara

Predsjednica informira prisutne o predmetu rasprave i odlučivanja. U raspravi sudjeluju svi članovi mjesnog odbora. Predsjednica zaključuje raspravu. 
Vijeće Mjesnog odbora Pongračevo JEDNOGLASNO je donijelo

Z A K L J U Č A K

1. Vijeće Mjesnog odbora Pongračevo traži postavljanje koševa za otpad i koševa za pseći otpad na lokacijama:
· Ugao Ulice Višnje Stahuljak i Ulice Ivana Rabara i
· Ugao Ulice Sunčane Škrinjarić i Ulice Ivana Rabara.
2. Sastavni dio ovog Zaključka je obrazloženje.
3. Ovaj Zaključak dostavlja se Vijeću Gradske četvrti Trešnjevka – sjever.      

OBRAZLOŽENJE

Vijeće Mjesnog odbora Pongračevo je zaprimilo dopis gospodina Mislava Marušića u kojem se traži postavljanje dodatnih koševa za otpatke i koševa za pseće otpatke. 

Članovi Vijeća Mjesnog odbora Pongračevo smatraju da su postojeći koševi u navedenom dijelu naselja nedostatni s obzirom na broj stanovnika, te ponovno molimo postavljanje koševa na predloženim lokacijama. Učestalost pražnjenja koševa je nedovoljna jer koševi su gotovo cijeli tjedan prepuni, te predstavljaju higijensku i zdravstvenu ugrozu s obzirom na blizinu škole.

Ad 8. Pitanja, prijedlozi i obavijesti
Predsjednica informira članove o zaprimljenim upitima putem maila.

· najava iduće sjednice za 15.01.2024. u 18.00 sati

Budući da nema više pitanja, predsjednica Vijeća zaključuje sjednicu.
Sjednica je završila u 19.00 sati.
                                                                                                                       Predsjednica

                                                                                                               Vijeća Mjesnog odbora

                                                                                                                        Pongračevo

                                                                                                                    Lana Belinić, v. r.
Prilog: izvješće o glasanju

